CYROGPHUM. Anno Incarnationis Dominicę Mo Co LXXo Vo Haimo Bisordus et Mahalina uxor eius pro animabus suis et antecessorum suorum dederunt Deo et monachis Sanctę Marie de Maceriis croatam suam de Rispens usque ad IIIIor vigera et pratum Letaudi et pratum maioris de Montalia sicut ipse et fratres eius pro veritate sua disterminarunt illud. Concesserunt quoque eis croatam reversatę sicut calumpniabantur eam a quercu Girardi usque ad pirum de Mortuz et terram Sancti Stephani sicut ostendere potuerint demonstratam et designatam sibi a ministris. Concesserunt quoque eis terram Petri Reginę et pratum fratris Roberti Mainardi de Muressaudo nisi ostendere potuerit de scanbitione sua illud esse. Huius rei testes sunt hi : Willermus Bisordus monacus Sancti Petri Kabilonensis, Moyses, Stephanus, Robertus, Rainaudus monachi Sanctę Marię Maceriarum, Hugo de Rispens, Haimericus et Stephanus de Albiniaco conversi. Artaudus Milmandę, Hugo de Chasul, Willelmus Bisordus mili[…]rus prepositus Bisordi, magister Rainaldus, Robertus Girbertus, Gislebertus Brunellus, Hugo […]ardus frater eius, Hugo Milmandę et Bartholomeus et Willelmus nepotes eorum.